Дамян Дамянов
Стари образи на стари воини…

chitanka.info

Стари образи на стари воини —

Ханове, войводи и царе.

Целите в доспехи тежки, бойни,

В шлемове и ризници. Добре,

Но защо под тежкото желязо,

Цял затрупан в блясъка му мек,

Си остава тъй незабелязан

Истинският, живият човек?

Търся го сега, след толкоз века.

Търся го под тези железа.

Ах, къде останал е човекът?

Може би във моята сълза.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.